
Luceafărul necenzurat! 
Pînă în 2006 citisem 120 de referate pentru bacalaureat-analize literare pentru 
Luceafărul. În toate era cenzurat Eminescu. Ar fi posibil să fie vorba de cea mai 
mare manipulare din cultura română, manipularea unei ţări întregi. Care este 
situaţia acum? Cei interesaţi să-şi îndrepte atenţia spre manualele de liceu şi 
spre cursurile universitare şi să publice constatările. După cel de al doilea război 
mondial, în România, regimul bolşevicilor, impus de armata URSS, care a rămas 
în România din 1944 până în 1956, regim desacralizat şi desacralizator, numele 
de Mihai intră în toate manualele şcolare şi în cursurile universitare, în locul lui 
Mihail. Începutul acestei schimbări de nume se află între cele două războaie (1). 
Concomitent are loc cenzurarea Luceafărului. Cuvintele subliniate de către noi, 
lipsesc din analizele literare, la ani buni de la încetarea regimului de dinainte de 
Decembrie 1989, situaţie  care dăinuie de mai bine de o jumătate de secol. La 
cele de până acum, amintim şi o altă direcţie a manipulării, ascunderea 
adevărului că Mihail Eminescu a fost victimă politică, martir. Versurile de mai 
jos, după ediţia Perpessicius. În vol. M.Eminescu, poezii, Editura pentru 
literatură, 1961, cuvântul Fecioară este scris cu literă mare, cel de Doamne, de 
două ori, cu literă mică. Părinte, fiind la început de vers, obligatoriu a fost scris 
cu literă mare. Luceafărul se adresează lui Dumnezeu, prin cuvintele Părinte şi 
Doamne, cuvinte întrutotul ale ortodoxiei româneşti (2).  Fecioara între sfinţi, 
îşi aşteptă încă relevarea locului în acest poem al încununării creaţiei 
româneşti. Luceafărul necenzurat este coloana spirituala a neamului nostru, 
ajunsă până la Tronul Ceresc , din Dacia Mare-Grădina Raiului; Grădina Maicii 
Maicii Domnului. 
A fost odatã ca 'n poveşti 
  A fost ca niciodatã,  
Din rude mari împãrãteşti, 
  O prea frumoasã fatã. 
Şi era una la pãrinţi 
Şi mândrã 'n toate cele,  
Cum e Fecioara între sfinţi 
Şi luna între stele. 
 
 
                 — « De greul negrei vecinicii, 
                          Pãrinte, mã desleagã  

                      Şi lãudat pe veci sã fii 
                         Pe-a lumii scarã 'ntreagã; 
O, cere-mi, Doamne, orice preţ, 
Dar dã-mi o altã soarte,  
Cãci tu izvor eşti de vieţi 
Şi dãtãtor de moarte; 
  
Reia-mi al nemuririi nimb 
   Şi focul din privire,  
Şi pentru toate dã-mi în schimb 
   O orã de iubire ... 
 
  
Din chaos Doamne-am apãrut 
   Şi m'aş întoarce 'n chaos . . .  
Ş i din repaos m'am nãscut, 
                         Mi-e sete de repaos» 
 
Ingenuitatea fetei de împărat, trăirea întru comuniune sufletească cu Fecioara 
Maria între sfinţi, o defineşte pe aceasta. Nu are un nume. E o stare de 
luminare lăuntrică, de cuminţenie, care există în lume, mereu. Nu e o anume 
fată de împărat. Individualizarea ei ca personaj apare de cînd e vorba de 
Cătălina, fiica de împărat. Cătălina, adolescentă, cu neascultarea de părinţi şi de 
glasul său lăuntric, glasul coonştiinţei, iese, se desprinde din comuniunea cu 
Fecioara Maria între sfinţi. Fecioara Maria  se află în societatea divină a Sfintei 
Treimi, între sfinţi. A se medita la această situaţie, la idealul feminin al poetului, 
la fata de împărat care trăieşte în comuniune sufletească cu Fecioara Maria. 
Cerul şi pâmântul se apropie  şi trăiesc dimpreună, duhovniceşte, în această 
oază de rai de pe pământ. Dialogul dintre fiica de împărat şi Luceafăr e posibil. 
Fata de împărat e îndrăgostită de cele cereşti, de Luceafăr, iar acesta de fata de 
împărat, cea care are sufletul ca o candelă vie întru comuniune cu Fecioara 
întru sfinţi. Cele două personaje,fata de împărat şi Luceafărul, din două lumi 
diferite, au un teren comun în spiritualitaea de pe pământ. Dragostea cerului în 
raiul pământesc-în termeni teologali, acest rai din sufletul unor pământeni, este 
o pregustare a raiului pierdut de oameni la începutul civilizaţiei omeneşti. 
Fecioara, toţi ştim că e Fecioara Maria. Eminescu, în genialitatea sa poetică 
foloseşte doar cuvântul Fecioara, fiind, nedidactic, dar acest cuvânt 

încorporează miezul dogmatic al religiei ortodoxe şi catolice. Îl recunoaştem pe 
evlaviosul din adâncimile sale sufleteşti, pe Mihail Eminescu.  
Fata de împărat, din starea sa sufletească de rai, se înalţă cu iubire, spre cele 
cereşti. Că această iubire este transfigurată de poet  în orizontul pământesc al 
creaţiei, este evident, iubirea, pe Luceafăr, tot spre acest orizont îl aduce.  
Fata de împărat, de la o vreme, se individualizeză, are un nume, Cătălina. 
Poetul ne oferă vederii viaţa pământenilor. Viaţa noastră se desfăşoară şi-n 
trup, nu numai în spirit, dar şi cea spirituală, este a noastră, a oamenilor.  Fata 
de împărat rămâne în Dacia noastră Eternă, în Grădina Raiului, iar adolescenta 
Cătălina, ieşind de sub ascultarea părinţiulor şi a celor de sus, coboară în 
neorânduiala vieţii. Adolescenţii sunt supuşi unor greşeli, adesea cu supărări şi 
sufernţe pe toată viaţa. Spre asemenea greşeală este atrasă Cătălina. Pajul 
Cătălin, acelaşi nume ca şi Cătălina, este experimentat în deplinul haos amoros. 
Cătălina se lasă uşor răpită spre sărutări şi îmbrăţişări. Cătălina era inocentă: 
„Dar nici nu ştiu măcar ce-mi ceri”. Cătălin trăia înafara raiului sufletesc al fetei 
de împărat. Pierderea inocenţei o coboară şi pe Cătălina, fiică de împărat, în 
cele  de mai jos, haotice legături, din viaţa unor pământeni. Este cuprinsă de un 
dor de moarte după Luceafăr: ”O, de Lucerafărul din cer/ M-a prins un dor de 
moarte”. Cele neîngăduite se petrec în ascuns: „Şi-n treacăt o cuprinse lin/ Într-
un ungher degrabă.” Drama Luceafărului, criza sa existenţială, izbucneşti pe 
fondul intrării Cătălinei pe calea pierzării.  Pe plan terestru poate ajunge la ea,  
devenind om. Îi cere Părintelui ceresc să-i retragă nemurirea şi să-i dea astfel 
posibilitatea de a deveni om. Cerere imposibilă, veşnicia este o stare eternă. La 
fel drama geniului-nu poate trăi în reducţie, pe planul haosului legăturilor  
neîngăduite, sub lespezile de întunecimi, unde orizontul luminos întru 
eternitate, lipseşte. Cătălina, din lumea terestră, care o cuprinde cu cele rele, 
nu-l uită, îşi aminteşte de cel etern, de Luceafăr şi-l roagă să-i lumineze viaţa,   
s-o ocrotească. Fiica de împărat poate avea şi conotaţia de fiică a Celui Prea 
Înalt, a Tatălui, în sensul de fiinţă care îşi hrăneşte sufletul dintru cele cereşti. 
Cătălina e pe cale de a ridica zidul erorilor între ea şi Dumnezeu . Luceafărul nu 
are nimic luciferic, ci mai degrabă ar fi un arhanghel, un luminător în sufletele 
oamenilor. Asemeni singularităţii geniului, iubeşte, dar ca fiinţă eternă, 
compatibilă de reciprocitate doar întru iubirea spirituală dintr-o fiinţă 
pământeană, limitată în timp şi divinitatea sa eternă. După ce trupul îşi 
încetează existenţa, sufletul omului continuă să fie. Sufletul omului este etern, 
este dintru Dumnezeu din totdeauna, de dinainte de a fi cele văzute şi nevăzute 
şi dăruit oamenilor la creaţie, la întemeierea societăşii omeneşti de către însuşi  
Dumnezeu Chiar dacă universul ar dispărea, sufletul continuă să existe în 
eternitate (2). La naşterea pruncilor, Dumnezeu îl înzestrază pe fiecare cu un 

suflet, cu o menire, pentru izbânzi, în bătălia care încă se desfăşoară între 
întunecimi şi lumină. Conştiinţa eternităţii noastre trebuie ţinută activă. Câţi 
dintre noi, cei de azi, suntem în impasul Cătălinei? Geniul îşi protejează această 
conştiinţă, prin care primeşte darul creaţiei, inspiraţia. Îşi păzeşte această 
conştiinţă de haosul celor mai de jos. Iubirea trebuie protejată atât de geniu, 
cât şi de fata iubită, altfel începe drama geniului, cel care înzestrează lumea cu 
frumuseţe şi trăiri cereşti. Starea geniului se reflectă, ca într-o oglindă, în starea 
Luceasfărului şi a Luceasfărului în starea geniului. Uneori tragismul omului de 
geniu poate fi atât de răvăşitor încât se salvează cu un zid rece, protector: 
„Trăind în cercul  vostru strâmt/ Norocul vă petrece, Ci eu în lumea mea mă 
simt/ Nemuritor şi rece”. Geniul, prin nemurirea sa, fiind îngemănat cu 
Luceafărul din societatea divină a lui Dumnezeu, nu poate fi lipsit de 
sensibilitate, de iubire. E adevărat, geniul e un om, Luceafărul un trup spiritual. 
Am fi înclinaţi să spunem că geniul e mai expus şocului vieţii, dar şi Luceafărul, 
în faţa aceluiaşi şoc, suferă o adevărată dramă existenţială, fiind  în conflict cu 
imposibilul, cu eternitatea sa. Geniul, nemuritor şi rece faţă de „cercul vostru 
strâmt” Geniul este rece la tentaţiile haotice ale acestei lumi. Este un anahoret  
faţă de acestă lume, este rece, nu poate fi clătinat din axialitatea sa dintre cer şi 
pământ. Cuvioşii părinţi-monahii- cu un înalt grad de îndumnezeire, reuşesc să 
fie mereu „reci”,  de veghe la tentaţii, dar de bună seamă îşi protejează în felul 
acesta iubirea, Raiul. Cercul acesta strâmt e în plasa de paianjen a păcatelor. 
Geniul este om, nu poate duce povara acestei lumi în derivă. Păcatele lumii l-ar 
strivi, le-a luat asupra sa doar Hristos. Teologic, păcatul este moartea sufletului, 
îndepărtarea lui de Dumnezeu, ori rostul geniului este eternizarea societăţii 
omeneşti. Nu poate renunţa la această misiune. Rămâne cu conştiinţa 
eternităţii şi rece faţă de cercul strâmt al vieţuirii celei care a fost fata de 
împărat din Grădina Raiului, grădină  pe care cei cu o viaţă sufletească 
îmbunătăţită o pot vedea în sufletul poporului getodac, din străvechime până 
azi şi mereu. Eminescu, geniu profund creştin, a văzut această grădină în 
sufletul fetei de împărat. În conştiinţa nemuririi sale, faţă de  această grădină, 
este cald şi iubitor în eternitate. Între strofa finală şi primele două, se 
desfăşoară cele două mari planuri ale vieţii, care trec prin sufletul geniului, cu 
efect de încântare divină şi cu fulgerare. Luceafărul e nevoit să se retragă în 
veşnicia sa, unde va fi scutit de asemenea  traume electrocutante, pe când 
poetul genial, prin condiţia sa, rămâne pe pământ, în societatea omenească. 
Analizele literare ale Luceafărului necenzurat, vor contribui şi ele la 
recuperarea prenumelui de Mihail. Şi fiecare dintre noi se va obişnui cu acest 
nume de botez şi cu sacralitatea lui . Cu numele de botez Mihail şi-a trăit însuşi 
Eminescu viaţa şi activitatea creatoare. Mihail Eminescu se naşte dintr-o familie 
profund religioasă, poate cu cei mai mulţi călugări din vremea aceea (3). Părinţii 

l-au botezat Mihail, asemeni arhanghelului Mihail. Eminescu este arhanghelul  
culturii române, vector de lumină între cele pământeşti şi cele cereşti . E timpul 
să nu mai fie martirizat şi rănit şi posmortem, iar părinţii să-i fie respectaţi. E 
fiul lor şi fratele nostru, al getodacilor de dintotdeauna 
  
Gheorghe Gavrilă Copil 

